Иң кулае – чәчәкләр

	Ир-атларның күпчелеге хатын-кызларга 8 март бәйрәменә чәчәк бүләк итәргә ниятли. Халыкара хатын-кызлар көнендә көчле затлар гүзәл затлар өчен уртача алганда 4 мең сум тирәсе акча сарыф итәргә җыена.	 Ир-атларның 8 мартка бү­ләк нәрсә алырга ният­ләү­ләрен “МАР Консалт” оеш­масы тик­шергән. Сораштыруда Мәскәү, Санкт-Петер­бург, Екатеринбург, Воронеж һәм Самарада яшәү­челәр катнашкан. Нәтиҗә­ләрдән күрен­гәнчә, өйлән­гән ир-атларның барысы да диярлек тормыш ип­тәш­ләрен бәй­рәм белән котлаячак. Андыйлар 65 процентны тәшкил итә. Ә менә әниләрен котларга ният­ләгән ир-атлар саны азрак – 42,5 процент кына. Үзләре­нең тормыш юлдашларына биг­рәк тә Екатеринбург һәм Санкт-Пе­тербургта яшәүче ир-атлар игътибарлы икән. Бу шәһәр­ләрдә: “Бернәрсә дә бүләк итмим”, – дип әйтүчеләр саны иң азы – 10 процент. Ә Воронежда андыйлар 22,4 процентка җитә. Бүләкләрнең иң киң таралганы, әлбәттә, чәчәк булачак. Быел аларны ир-атларның 93,2 проценты бүләк итәргә җыена. 45 проценты бер генә чәчәк бәйләме алырга җыенса, 33 проценты – икене, 12 проценты – өчне, 3 проценты – дүрт һәм аннан да күбрәк чәчәк бәй­ләмнәре сатып алачагын бел­дергән. Бү­ләкләр арасында икенче урында төрле тәм-том­нар тора. Аларны ир-атларның 85 проценты бүләк итәчәк. Бу бү­ләкне аеруча таныш-бе­леш­ләргә, хез­мәттә­шләргә би­рергә яраталар. Өченче урында – парфюмерия. Бу төр бүләкне көчле затлар, нигездә, тормыш ип­тә­шләренә бүләк итәчәк. Ир-атларның 6 проценты тормыш иптәшләрен зәркән эшлән­мәләр, 5 проценттан артыграгы көнкүреш техникасы белән сөендерәчәк. Бәйрәм алдыннан хатын-кызлар үзләренә бүләк итүләрен теләмәгән бүләк­ләр исемлегенә күз салу да урынлы. Бу исемлеккә аш бүлмәсе өчен сөлгеләр, рецепт китаплары, кремнар, парфюм, ясалма чә­чәкләр, размеры зуррак булган йокы күлмәге кебек бүләк­ләр кергән. 

Ватаным Татарстан

	№ 39 | 06.03.2013	


